Uku Toom

Uku Toom (sündinud 25. augustil 1953) on eesti raadioajakirjanik.

Ta on Eesti Rahvusringhäälingu raadiouudiste vastutav toimetajaTöötajad Eesti Rahvusringhäälingu koduleht. Vaadatud 14.01.2026., saadete "Reporteritund“ (varem "Argipäevast") ja "Mnemoturniir" (2011–2015) saatejuht. 

Toom on hariduselt ajaloolane, lõpetanud 1976. aastal Tartu Riikliku Ülikooli. Tema diplomitöö teema oli "Akadeemilised seltsid Tartu Ülikooli juures aastail 1920–1940" (juhendaja Karl Siilivask).Diplomitöö ESTER-is. Vaadatud 14.01.2026.

Eesti Raadios alustas ta tööd 1987. aasta sügisel. Tema esimeseks tööülesandeks oli raadio välisuudiste infokeskuses kuulata ja refereerida Ameerika Häält ja Vaba Euroopat.Jaanus Kulli. Uku Toom: "Praegune "Päevakaja" reporter on kui kombain: ise teeb loo, ise lõikab kokku ja ise loeb eetrisse." Õhtuleht.ee, 05.10.2018. 

Ligi 40-aastase raadiotöö jooksul on ta töötanud peamiselt uudistetoimetuses ning käsitlenud nii sise- kui ka välispoliitikateemasid. Ta on olnud vastutav toimetaja, toimetaja, päevatoimetaja, reporter ja parlamendikorrespondent, 1990. aastatel ka uudistetoimetuse juhataja. Tema osalusel on valminud (2025. aasta seisuga) umbes 3000 "Päevakaja" saadet.Anete Tolli. Galerii | Kuldmikrofoni pälvis aastakümneid raadiole truu olnud Uku Toom: mitte kuskil ei pakuta põnevamat tööd Õhtuleht.ee, 18.12.2025.Mart Ummelas. Nädala juubilar Uku Toom 65 Kesknädal.ee, august 2018.

2025. aastal pälvis ta Kuldmikrofoni.

Viited

Kategooria:Eesti ajakirjanikud
Kategooria:Tartu Ülikooli vilistlased
Kategooria:Sündinud 1953